MAL-FANAL HEMM HARSTEK TIXGHEL Mar-raġġi tal-fanal kemm' ħarstek tixgħel u qalbek ċentufolju mħabbla miegħu, iss'itla' nkiss inkiss mal-kantuniera u gerrex lill-għasfur ta' fuq it-tieqa u aqta'- mill-qasrija d-demgħa ġdida li rfajt għalik u ħożż ħaddejk bil-kelma li sibtlek mill-qigħan tad-dizzjunarju qadim ta' ruħi, ibża' għall-paġni mqattgħa u qiegħed il-petala biex tiftakar li dik hi l-kelma tiegħi, ħudha. Ejja ħa tterraq miegħi ħajja, solitarja dis-siegħa sewda; n-ngħas refagħlek ħolma lewn iż-żerniq, se titla' x-xemx mistħija, se jkanta l-gawwi.mbeżża', se jixegħlu dal-waqt il-kwiekeb, biex titwieled fl-aħħar il-melodija, u tfeġġ fuq fommi l-għanja li qatt ma ktibt, u togħla mal-kampnari l-ħamiema kwieta, tifla ta' l-iljieli. Kantali, Solitudni tal-kwartieri, ħaddanni, Ruħ li tvenven ġo l-irkejjen, aqrali idejja, Żingara tal-misraħ, għax, ara, mal-fanal hemm ħarstek tixgħel. U forsi ħarstek tulipan. titħassar minn mal-ħitan ta' din il-kamra vojta, u forsi jitgħattew kemm kemm bir-ramel għajnejk il-baħar kalm għajnejk il-mewġa li taf bl-amment il-poeżija tiegħi, qanpiena ta' kampnar qadim, kellimni kull sillaba li taf din l-għalqa sewda; dal-blat li: kiber żmerċ, dis-siegħa eħ f'din is-siegħa l-minutieri wieqja u l-qalb m'hix tħabbat, ifhem das-silenzju u terraq ħafja miegħi, il-binarji jaslu qabilna, dan tren solitarju u se tilqagħna l-belt, il-folla muta, l-uċuh skantati, u' ħarstek vjola tkanta l-għanjiet ta' dal-Kanal, il-melodija :stunata l-melodija f'din is-siegħa u għada jisbaħ xorta, il-vjaġġ ikompli għax ħarstek 'tulipan se tiftaħ kmieni u kmieni trodd il-bikja 'l dil-pjaneta biex tixhed li xemx oħra inutli telgħet, u sigarrett ieħor minn dawk inħela darb'oħra għax ħelwa, tulipan, dil-marda. Iss'inti l-istaġun il-ġdid, ħamiema li l-bieraħ. kilt minn idi, solitarja, bħax-xemx li żżerżqet fuqi w fuqek tokrob, kellimni nkiss inkiss f'dan is-silenzju ta' moħħ użat li nfetaħ katakombi quddiemek biex int tirfes ħafja — idħol. Iss'int il-pjanu sieket u fik għandek il-melodija tijola li se nikteb bin-noti li kont wegħedini. Poeżija, iss'int il-poeżija kbira tiegħi, il-kliem li ma jinstabx fid-dizzjunarju u r-ritmi jibku, is-sillabi jlaqalqu, għax inti muta, solitudni ġdida, ja rondina li tixrob mill-agħdajjar u tgħodd iċ-ċrieki żgħar li nħobb inpinġi kull fil-għaxija meta nitfa' ċagħka, ja bint l-erwieħ li siktu, tqalleb waħdek u taqra l-kotba mdejqa tal-poeta. Agħtini l-kliem t'għajnejk, il-lejl qed jikteb ballata vjola fuq il-ġmiel ta' wiċċek, in-nida tleqq, ħaddejk univers abjad : li ħadd ma jirfes ħafi bla ma jweġġa', : miss dawn l-idejn u ħoss dil-qalb żlugata, u ara sħun id-demm, solenni l-bikja. Ħamiema, 'ttirx fil-bogħod u kul minn idi, dan qamħ. li ma joqtolx, dan ilma safi. Monotona l-qanpiena ddoqq is-siegħa li inti ttir minn fuq dit-tieqa mbexxqa li ftaħt għalik, monotona t-tnehida minquxa bħall-miraġġ li jmur u jiġi. litirx fil-bogħod, u għid dit-talba miegħi: tHemm raġġi ta' fanal mixħuta fuqi, hemm kewkba umli tiddi biss għalija, hemm fjur selvaġġ li fetaħ ġewwa sidri, hemm xemgħa tnemnem biss minħabba fija. '